**[PERKAMI DARBAI]**

**PIRKIMO – PARDAVIMO SUTARTIS**

[vieta], [data], Nr. \_\_\_\_\_\_\_\_\_\_

**LITGRID AB** (toliau – **„Pirkėjas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra A. Juozapavičiaus g. 13 LT-09311, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas] ir [pareigos, vardas, pavardė], veikiančio(- ios) pagal [atstovavimo pagrindas], ir

**[Pardavėjo pavadinimas]** (toliau – **„Pardavėjas“**), pagal Lietuvos Respublikos įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio(-ios) pagal [atstovavimo pagrindas],

toliau kiekviena atskirai vadinama **„Šalimi“**, o abi kartu – **„Šalimis“**, atsižvelgdamos į tai, kad Pardavėjas laimėjo Pirkėjo skelbtą [pirkimo pavadinimas, būdas, paskelbimo data ir numeris *(jei apie pirkimą skelbiama)*], sudarė šią pirkimo – pardavimo sutartį (toliau – **„Sutartis“**) ir susitarė dėl toliau nurodytų sąlygų:

1. **SUTARTIES DALYKAS**
   1. Šia Sutartimi Pardavėjas įsipareigoja Pirkėjui atlikti Apsaugos sistemų stiprinimas 110 kV objektuose darbus (investicinio projekto Nr. PTTC17019), atitinkančius Sutarties priede Nr. 2 pateiktoje techninėje specifikacijoje „Apsaugos sistemų stiprinimas 3 lygio 110 kV objektuose“ (toliau – Techninė specifikacija“ nurodytus reikalavimus (toliau – **„Darbai“**).
   2. Pardavėjas Darbus atliks **Lietuvos Respublikos teritorijoje**. Objektų, kuriuose bus atliekami Darbai, sąrašas nurodytas Techninėje specifikacijoje.
   3. Darbai bus laikomi atliktais, kai abi Šalys pasirašys paskutinį Atliktų darbų aktą.
2. **TERMINAI**
   1. Pardavėjas įsipareigoja Darbus atlikti per **36 mėnesius** nuo Sutarties sudarymo dienos.
   2. Sutartis bus vykdoma pagal grafiką, kurio projektą derinimui Pardavėjas įsipareigoja pateikti per 10 dienų nuo [Sutarties sudarymo dienos.
   3. Pardavėjui laiku neatlikus Darbų, Pirkėjas turi teisę reikalauti 0,04% dydžio delspinigių nuo Sutarties kainos (be PVM) už kiekvieną uždelstą dieną.
3. **KAINA IR APMOKĖJIMAS**
   1. Bendra Sutarties kaina yra:
      1. Sutarties kaina be PVM: **[suma ir valiuta];**
      2. Pridėtinės vertės mokestis (PVM): **[suma ir valiuta];**
      3. Sutarties kaina su PVM: **[suma ir valiuta].**
   2. Aukščiau nurodyta Sutarties kaina yra fiksuota suma, kurią Pirkėjas sumokės Pardavėjui už visus Sutartyje nurodytus Darbus (toliau – **„Darbų kaina“**).
   3. Darbų kainą Pirkėjas sumokės per 30 dienų nuo mėnesio, per kurį buvo atlikti Darbai, pabaigos ir PVM sąskaitos faktūros per „E. sąskaita“ sistemą gavimo dienos.
4. **ATSAKINGI ASMENYS**
   1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:

|  |  |
| --- | --- |
| **Pirkėjo atsakingas asmuo:** | **Pardavėjo atsakingas asmuo:** |
| Pareigos, vardas, pavardė | Pareigos, vardas, pavardė |
| Telefonas, faksas | Telefonas, faksas |
| E. paštas | E. paštas |

* 1. Už Sutarties viešinimą atsakingas asmuo:

1. **KITOS SĄLYGOS**
   1. Pardavėjo sutartiniai įsipareigojimai užtikrinami 20 000 Eur dydžio Banko garantija, kurią Pardavėjas pateikė iki Sutarties pasirašymo dienos.
   2. Vykdydamos šią Sutartį Šalys vadovausis aukščiau nurodytomis Sutarties sąlygomis ir 2017 m. spalio 18 d. LITGRID AB generalinio direktoriaus įsakymu Nr. IS-140 patvirtintomis LITGRID AB bendrosiomis pirkimo - pardavimo sutarties sąlygomis PPS:2017, kurios yra neatsiejama Sutarties dalis. Jeigu tarp Sutarties sąlygų ir bendrųjų pirkimo – pardavimo sutarties sąlygų būtų neatitikimų ar prieštaravimų, bus remiamasi šiomis Sutarties sąlygomis.
   3. Pirkėjas įsipareigoja:
      1. Instruktuoti prieš Darbų teikimo pradžią suderintu su Pardavėju laiku Pardavėjo darbų vadovus ir darbų vykdytojus/prižiūrinčiuosius, kurie vykdys Sutartyje nurodytus darbus, bendrais darbuotojų saugos klausimais: supažindinti su atliekamų darbų tvarka, esančiais ir galimais rizikos veiksniais objekte, su praėjimais ir pravažiavimais, su objekto teritorija ir darbo tvarkos taisyklėmis bei kitais darbuotojų saugos ypatumais objekte. Pardavėjo darbų vadovų ir darbų vykdytojų/prižiūrinčiųjų instruktavimas ir supažindinimas įforminamas „Rangovo ir komandiruoto personalo saugos darbe instruktavimų registravimo žurnale“;
      2. Pranešti Pardavėjui kas vykdys techninę priežiūrą ne vėliau kaip prieš 5 darbo dienas iki pagal grafiką atliekamų Darbų objekte pradžios;
      3. Priimti iš Pardavėjo kokybiškai atliktus Darbus ir už juos atsiskaityti Sutartyje nustatyta tvarka ir per nustatytus terminus;
      4. Pareikalauti iš Pardavėjo pašalinti defektus.
   4. Pardavėjas įsipareigoja:
      1. Turėti visus reikalingus leidimus, atestatus ir licencijas, reikalingus Sutartimi prisiimtų įsipareigojimų vykdymui;
      2. Nustatytu laiku pradėti teikti, suteikti, užbaigti ir perduoti Pirkėjui visus Sutartyje nurodytus Darbus ir ištaisyti defektus (trūkumus), nustatytus techninio prižiūrėtojo bei Darbų priėmimo metu ir per garantinį terminą;
      3. Atlikti Darbus pagal techninę specifikaciją ir parengtą techninį darbo projektą, laikantis nustatytų normų ir taisyklių, Lietuvos Respublikos statybos įstatymo ir normatyvinių statybos techninių dokumentų reikalavimų, taip pat teisėtų visuomenės, savivaldybių ir kitų institucijų reikalavimų, kurie yra susiję su Sutartyje numatytais Darbais, jų vykdymu, žmonių saugumu statybvietėje arba šalia jos;
      4. Teikdamas projektavimo darbus, projektinius sprendinius derinti su Pirkėju arba jo įgaliotu asmeniu. Pardavėjas privalo užtikrinti, kad projektavimo Darbus teiktų projektuotojai, turintys Lietuvos Respublikos Vyriausybės įgaliotos institucijos nustatyta tvarka išduotus kvalifikacijos atestatus ar Teisės pripažinimo pažymas, suteikiančius teisę atlikti Sutartyje nurodytas projektavimo Darbus. Pardavėjas techninį darbo projektą turi parengti ir pateikti pagal Grafiką;
      5. Pateikti, iškrauti, priimti ir sandėliuoti savo patalpose Darbams teikti reikalingus gaminius, medžiagas, įrenginius, komplektuojamąsias detales ir techniką;
      6. Užtikrinti, kad įrenginius, kitą įrangą ir gaminius montuotų kvalifikuotas Pardavėjo personalas. Pardavėjas įrenginius, kitą įrangą ir gaminius privalo montuoti pagal šių įrenginių, kitos įrangos ir gaminių gamintojų nustatytus reikalavimus. Pardavėjas montavimo, instaliavimo, konfigūravimo, derinimo darbus ir bandymus privalo atlikti pagal įrenginių, gaminių, kitos įrangos gamintojų pateiktas instrukcijas, bandymo darbų apimtis, galiojančius normatyvinius techninius dokumentus, naudoti įrenginių, gaminių, kitos įrangos gamintojų nurodytas/rekomenduojamas medžiagas, įrankius ir prietaisus;
      7. Materialiai atsakyti už statybvietėje atliktus darbus, už statybvietėje esantį Pirkėjo turtą, už jų atsitiktinį sunaikinimą, sugadinimą, praradimą iki Atliktų darbų akto pasirašymo dienos, neatlygintinai suremontuoti bet kokius Darbų teikimo metu sugadintus įrenginius, konstrukcijas, ir pan. objekte arba atlyginti Pirkėjui dėl to patirtus tiesioginius nuostolius;
      8. Atliktus Darbus, sutvarkyti statybvietę;
      9. Atlyginti Pirkėjui tiesioginius nuostolius, patirtus dėl netinkamo Sutarties vykdymo ir/arba Pardavėjo veiksmais sukelto gaisro, sugadintų įrenginių, kitos įrangos ir konstrukcijų, aplinkos užteršimo, tretiesiems asmenims padarytos žalos ir pan., bei atlyginti Pirkėjo patirtas išlaidas, susijusias su Pirkėjo papildomų darbų, paslaugų arba įrenginių, gaminių, kitos įrangos, konstrukcijų bei medžiagų pirkimais, reikalingais užtikrinti Pirkėjo elektros perdavimo tinklo dispečerinio valdymo sistemų darbą, Pirkėjo įsipareigojimų kitiems ūkio subjektams vykdymą, jeigu Pardavėjas nesilaiko su Pirkėju suderinto Grafiko;
      10. Atsakyti už montavimo, instaliavimo, konfigūravimo, derinimo darbų ir bandymų metu sugadintus įrenginius, gaminius, įrangą, jų pakeitimą ar remontą atlikti savo lėšomis;
      11. Pateikti Pirkėjui techninę dokumentaciją (darbo ir aptarnavimo instrukcijas, vartotojų vadovus, įrenginių, kitos įrangos konfigūravimo ir derinimo techninius dokumentus, kokybės pažymėjimus (sertifikatus), pasus, gamintojų suteikiamos kokybės garantijos savo prekėms galiojimo sąlygas, atitikties deklaracijas (ir medžiagoms, naudojamoms įrenginiuose) saugos duomenų lapus ir kt.), patvirtinančią sumontuotų įrenginių, kitos įrangos ir gaminių atitikimą techninės specifikacijos reikalavimams;
      12. Nurodyti PVM sąskaitose faktūrose (sąskaitose), Atliktų darbų aktuose bei kituose dokumentuose Sutarties numerį ir datą, investicinio projekto numerį;
      13. Vykdyti kitus Sutartyje nurodytus įsipareigojimus.
   5. Pardavėjas pateiktiems įrenginiams, kitai įrangai ir gaminiams privalo suteikti ne trumpesnį kaip 24 (dvidešimt keturių) mėnesių kokybės garantijos terminą, atliktiems darbams privalo suteikti garantinius terminus, nustatytus statybos darbus reglamentuojančiuose galiojančiuose Lietuvos Respublikos teisės aktuose. Garantiniai terminai skaičiuojami nuo Atliktų darbų akto pasirašymo dienos. Garantijos terminas sustabdomas tiek laiko, kiek apsaugos sistemos negalėjo būti naudojamas dėl nustatytų defektų (trūkumų), už kuriuos atsako Pardavėjas.
   6. Pardavėjas per įrenginių, kitos įrangos ir gaminių kokybės garantijos terminą atsiradusius jų defektus privalės neatlygintinai pašalinti arba įrenginius, kitą įrangą ir gaminius pakeisti kokybiškais per Pardavėjo ir Pirkėjo tarpusavio susitarimu suderintą terminą, išskyrus tuos atvejus, kai defektai atsirado dėl eksploatuojančio personalo įrenginių, kitos įrangos ir gaminių eksploatavimo taisyklių pažeidimo. Pardavėjas įrenginių, kitos įrangos ir gaminių gedimus, nesusijusius su jų pakeitimu, privalės pašalinti ne vėliau kaip per 5 (penkias) darbo dienas nuo Pirkėjo reikalavimo gavimo dienos. Pardavėjas per Darbų kokybės garantinį terminą atsiradusius Darbų defektus privalės neatlygintinai pašalinti per Pardavėjo ir Pirkėjo tarpusavio susitarimu suderintą terminą, kuris nustatomas atsižvelgiant į darbų apimtis, bet per ne ilgesnį kaip 10 (dešimties) darbo dienų terminą.
   7. Jei dėl Pardavėjo nekokybiškai atliktų Darbų , nesilaikant įrenginių, kitos įrangos ir gaminių gamintojo montavimo instrukcijų, įrenginiai, kita įranga ir gaminiai suges, šiuos įrenginius, kitą įrangą ir gaminius Pardavėjas, gavęs Pirkėjo raštišką pranešimą, privalės neatlygintinai remontuoti arba pakeisti naujais, juos teisingai sumontuoti, vadovaudamasis montuojamų įrenginių, kitos įrangos ir gaminių gamintojo montavimo instrukcijomis, jeigu tokie gedimai atsirado per šiuos garantinius terminus : per 5 (penkis) metus nuo Atliktų darbų akto pasirašymo dienos, kai įrenginiai, kita įranga, gaminiai sugenda dėl nekokybiškai atliktų Darbų; per 10 (dešimt) metų nuo Atliktų darbų akto pasirašymo dienos, kai įrenginiai, kita įranga, gaminiai sugenda dėl nekokybiškai atliktų paslėptų darbų.
   8. Nutraukus Sutartį, iki Sutarties nutraukimo dienos atliktiems Darbams suteikiamos garantijos, nurodytos šiame skyriuje.
   9. Atliekamų darbų ir naudojamų įrenginių, gaminių, kitos įrangos ir medžiagų kokybė turi atitikti galiojančių Lietuvos arba Lietuvoje įteisintų Europos Sąjungos normatyvinių statybos techninių dokumentų, normatyvinių statinio saugos ir paskirties bei aplinkosaugos dokumentų ir standartų reikalavimus. Visos privalomos sertifikuoti medžiagos ir gaminiai turi turėti Lietuvos Respublikoje galiojančius sertifikatus. Įrenginiai, gaminiai, kita įranga ir medžiagos turi būti nauji, kokybiški, pagaminti ne anksčiau kaip prieš 9 (devynis) mėnesius iki darbų pradžios, turėti jų atitiktį patvirtinančius dokumentus, turi būti suderinami tarpusavyje ir su atvaizdavimo ir valdymo priemonėmis apsaugos postuose bei duomenų saugyklų formatu duomenų centruose, neturėti neigiamos įtakos vienas kito darbui bei aplinkai. Tiekiamų įrenginių, gaminių, kitos įrangos ir medžiagų techniniai duomenys turi atitikti techninės specifikacijos ir techninio darbo projekto reikalavimus bei atitikti Lietuvos Respublikos energetikos ministro 2012 m. vasario 3 d. įsakymu Nr. 1-22 patvirtintų Elektros įrenginių įrengimo bendrųjų taisyklių reikalavimus. Pardavėjo siūlomų tiekti įrenginių, gaminių ir įrangos gamintojai turi turėti įdiegtą kokybės vadybos sistemą, patvirtintą kokybės vadybos ISO 9001 sertifikatu arba lygiaverčiu kokybės vadybos užtikrinimo priemonių dokumentu. Pardavėjo tiekiami įrenginiai, gaminiai, kita įranga turi būti pagaminti pagal Europos standartus arba atitinkamus tarptautinius standartus ir išbandyti pagal LST EN (IEC) standartus arba lygiaverčius standartus.
   10. Pardavėjas atlygina Pirkėjo tiesioginius nuostolius, patirtus dėl Pardavėjo netinkamo Darbų atlikimo pagal Sutartį.

**Sutarties priedai:**

* + 1. LITGRID AB bendrosios pirkimo - pardavimo sutarties sąlygos;
    2. Techninė specifikacija „Apsaugos sistemų stiprinimas 3 lygio 110 kV objektuose“;
    3. Pirkimo dokumentai, jų paaiškinimai ir patikslinimai;
    4. Pardavėjo pasiūlymas;
    5. Litgrid AB priimtinų bankų sąrašas.

**Tai patvirtindamos,** Šalys pasirašė Sutartį dviem originaliais egzemplioriais po vieną kiekvienai Sutarties Šaliai.

|  |  |  |  |
| --- | --- | --- | --- |
| **Pirkėjas:**  LITGRID AB  Įmonės kodas 302564383  A. Juozapavičiaus g. 13, LT-09311 Vilnius  Tel. +370 707 02171  Faksas +370 5 272 3986  A.s. LT457300010124963570  „Swedbank“, AB (banko kodas 73000)  PVM mokėtojo kodas LT100005748413  [Pareigos]  [vardas, pavardė] |  | **Pardavėjas:**  [Pareigos]  [vardas, pavardė] |  |
| (parašas)  [Pareigos]  [vardas, pavardė] |  | (parašas)  A.V. |  |
| (parašas)  A.V. |  |  |  |